Tutlayt n umdan tleḥḥu ilmend n tmetti i deg yettidir, ma yella timetti-nni d tasinutlayt neɣ d tagtutlayt, yiwet gar-asent testeɣleb ɣef tayeḍ s uẓayar-is neɣ s wegraw n wid i ttyettmeslayen, ihi tutlayin-niḍen ttuɣalent di rrif, d anect-a i yettaǧǧan imdanen ur ssemrasen ara tutlayt-nsen tayemmat, mebla ma rran lwelha-nsen i wugur i d-yettilin, imi tettenqas tutlayt-nsen tettuɣal deg yidis. Amedya n tutlayt taqbaylit deg tubiret, xas akken d timetti i deg ggten leqbayel, maca iɛerbawalen xedmen tazrirt ɣef uḥbas n uselḥu n tutlayt, tuget deg-sen ur beqqun ara ad issinen taqbaylit, ɣef wayagi i yessefk ɣef leqbayel ad ssemrasen taɛrabt deg tudert n yal ass, maca ayagi yettuɣal-d s wudem n diri ɣef unerni n tutlayt taqbaylit.